Ministru kabineta noteikumu projekta

**“Būvkomersantu klasifikācijas noteikumi”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Būvniecības likuma 5.panta pirmās daļas 12.punkts.Ministru kabineta 2015.gada 16.februāra (prot. Nr.7 34.§) rīkojums Nr.78 “Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai” rīcības jomas “Uzņēmējdarbība, nodarbinātība, investīciju piesaiste un eksporta atbalsts” uzdevums Nr. 012. 12.1. Ministru kabineta 2014.gada 28.novebra rīkojums Nr. 694 “Par Uzņēmējdarbības vides uzlabošanas pasākumu plānu 2014.–2015.gadam”  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Būvkomersantu klasifikāciju kā pozitīvu praksi iniciēja būvniecības nozares pārstāvji Būvniecības likuma un Publiskā iepirkuma likuma jauno redakciju izstrādes gaitā. Klasifikācijas mērķis ir būvniecības nozares profesionālās vides sakārtošana publiskā finansējuma iepirkumos, izveidojot atklātu, skaidru sistēmu būvdarbu veicēju profesionālās pieredzes, finansiāli ekonomisko spēju un ilgtspējas novērtēšanai un piemērošanai būvdarbu iepirkumos, tādējādi pilnveidojot tiesisko vidi un sekmējot būvniecības kvalitāti, kā to paredz valdības rīcības plāns.Ik gadu tiek apstrīdēti vidēji 12,37% visu izsludināto būvdarbu iepirkumu (Iepirkumu uzraudzības biroja dati par periodu no 2013.gada janvāra līdz 2015.gada 30.septembrim), kas ir augstākais sūdzību īpatsvars iepirkumos. Tā 2013.gadā sūdzības 27,55% gadījumu saņemtas tieši par būvdarbu iepirkumiem, 2014.gadā tie bija 28,34%, bet 2015.gada 9 mēnešos – 25,61%. Kopumā periodā no 2013. gada janvāra līdz 2015.gada septembra beigām saņemtas 564 sūdzības par būvniecības iepirkumiem. No tām vidēji 27% gadījumu ik gadu atzītas par nepamatotām. Apstrīdēšanas gadījumi pagarina iepirkuma procedūru, kas vēlāk negatīvi atsaucas uz būvdarbu izpildei atvēlētajiem termiņiem, kā rezultātā rada saimniecisku risku pasūtītājam. Būtiskākā problēma vērojama projektos, kur, līdztekus publiskajam finansējumam, piesaistīt arī Eiropas Savienības politiku instrumentu vai citas ārvalstu finanšu palīdzības līdzekļi – projekta realizācijas termiņa kavējuma gadījumā maksājuma saņēmējam piemērojamā sankcija ir finansējuma korekcija -100% apmērā. Vērtējot minētos riskus, nozares pārstāvji ar Ekonomikas ministriju vienojušies par nepieciešamību rast risinājumu, kas definētu vienādas, skaidras, samērojamas prasības pretendentiem kontekstā ar iepērkamo darbu specifiku. Lai atvieglotu atbilstošu pretendentu atlasi iepircējam un samazinātu to gadījumu skaitu, kad izvēlētā pretendenta kompetenci apšauba cits iepirkuma pretendents, sistēmai jānodrošina būvuzņēmumu grupēšana atbilstoši to profesionālajai pieredzei, kompetencēm, finansiāli ekonomiskajiem rādītājiem un ilgtspējai. Publisko iepirkumu procedūras regulē Eiropas Parlamenta un Padomes 2004. gada 31. marta direktīva 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru, Publisko iepirkumu likums, Sabiedrisko pakalpojumu sniedzēju iepirkumu likums, kā arī Aizsardzības un drošības jomas iepirkumu likums. 2014.gadā publisko iepirkumu jomā ir pieņemtas trīs jaunas direktīvas Eiropas Parlamenta un Padomes 2014. gada 26. februāra direktīva 2014/24/ES par publisko iepirkumu un ar ko atceļ direktīvu 2004/18/EK (turpmāk – Direktīva 2014/24/ES), Eiropas Parlamenta un Padomes 2014. gada 26. februāra direktīva 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK un Eiropas Parlamenta un Padomes 2014. gada 26. februāra direktīva 2014/23/ES par koncesijas līgumu slēgšanas tiesību piešķiršanu.Atbilstoši pastāvošajam regulējumam, kā arī jaunajam Eiropas Savienības regulējumam, kas ir pamatā Publisko iepirkumu likuma izstrādei (VSS-1231) Latvijā, atlasi publiskā finansējuma iepirkumos veic pasūtītājs – persona, iestāde vai uzņēmums, kuram nereti nav profesionālu kompetenču būvniecībā. Iepirkuma procedūra piedāvā pasūtītājam instrumentus pretendenta profesionālās atbilstības noteikšanai, tomēr tā neparedz sistēmu līdzīgu vai vienādu kritēriju piemērošanai pie līdzīgiem nosacījumiem. Tāpat pasūtītāja atzītais atbilstības apliecinājumu veids var atšķirties katrā konkrētā iepirkumā arī gadījumos, kad paredzamais būvdarbu veids, būves grupa un līguma cenas apjoms ir līdzīgi. Nākamā iepirkumos identificētā problēma ietverta Direktīvas 2014/24/ES pamatojumā (preambulas 84.daļa), kur norādīts uz administratīvo slogu uzņēmumiem, ko rada atlases vai izslēgšanas pierādīšanai nepieciešamo dokumentu skaits un daudzveidība. Problēmu paredzēts risināt, ieviešot Eiropas vienoto iepirkuma procedūras dokumentu (turpmāk – ESPD), kas pagaidām vēl nav izstrādāts. Izmantojot unificētu sākotnējās profesionālās atbilstības noteikšanas sistēmu kā vienu no būvniecības līguma piešķiršanas kritērijiem, pasūtītājam tiek atvieglots atlases process un sekmēta atvērta, skaidra un vienota, pieeja pretendenta atbilstības noteikšanai. Vienlaikus mazinās apliecinājumu un dokumentu apjoms, kas pretendentam jāiesniedz katram konkrētajam iepirkumam, jo būtiskā daļā viņa spējas un atbilstība publisko iepirkumu atlases kritērijiem novērtēta klasificējot. Būvuzņēmumu klasifikācija tiek izstrādāta nolūkā mazināt administratīvo slogu publiskā finansējuma būvdarbu iepirkumu pretendentiem un veicināt vienotu, profesionālās kompetencēs balstītu būvdarbu veicēju atlasi. Klasificējot netiek apskatīta pretendenta kvalifikācija atbilstoši līgumdarbu summai, kas ir izteikti neviendabīgs būvniecības iepirkumu parametrs, kā arī specializētā tehniskā nodrošinājuma pieejamībai. Pirms kvalificēšanas procesa sākšanas klasifikācijas iestāde pārbauda būvuzņēmuma atbilstību Publisko iepirkumu likumā noteiktajiem kandidātu un pretendentu izslēgšanas noteikumiem, atbilstoši šī likuma 39.1 panta septītās daļas 1. punktam. Ziņu ieguvei no Iekšlietu ministrijas informācijas centra Sodu reģistra klasifikācijas iestāde izmanto IT saskarni ar Sodu reģistru vai e-izziņu sistēmu (Ministru kabineta 2014.gada 1.janvāra noteikumi Nr. 1516 “Publisko iepirkumu elektronisko izziņu noteikumi”). Klasifikācijas sistēma paredz informācijas komunikāciju tehnoloģijās (turpmāk – IKT) balstītu komersanta spēju konstatēšanu elektroniskā vidē, izmantojot oficiālo reģistru datus. Gadījumā, ja dati reģistros nav pilnīgi, kā arī klasificējot ārvalstu komersantu, par kuru dati Latvijas Republikas institūciju reģistros nav pieejami, paredzēts izmantot komersanta iesniegtas ziņas, kas pietiekamā mērā apliecina atbilstību klasifikācijas kritērijiem. Nav paredzēts jauna reģistra izveide klasifikācijas nodrošināšanai. Kvalifikācijas konstatēšanai nepieciešamās ziņas tiks apkopotas un uzturētas Būvniecības informācijas sistēmas (turpmāk – BIS) tīmekļa vietnē https://bis.gov.lv. Kvalifikācijas process ir tehnoloģisks, lai nepieļautu subjektīvismu lēmuma sagatavošanā. Būvkomersantu kvalificēšanai lieto formulu: , kur P.Kl.=((Kl.1.1.+Kl.1.2.+Kl.1.3.)/3+Kl.3.+(Kl.4.1.+ Kl.4.2.+Kl.4.3.)/3+(Kl.5.1.+Kl.5.2.+Kl.5.3.))/3)/4 un Fe.Kl.=korekcija P.Kl. vai izslēdzošs nosacījumsI.Kl.=korekcija P.Kl. vai izslēdzošs nosacījums.BK.Kl. – būvkomersanta kvalifikācijas klase;P.Kl. – profesionālās pieredzes rādītājs;Fe.Kl. – finansiāli ekonomiskie rādītāji;I.Kl. – ilgtspējas rādītājs;Kl. – klase.Vērtējuma sliekšņi atbilstības noteikšanai konkrētos kritērijos ietverti noteikumu ceturtajā nodaļā. Šajos noteikumos lietots vispārīgs būvuzņēmumā ieviesto un sertificēto starptautiskajiem un nozares standartiem atbilstošu sertifikācijas sistēmu jomu apzīmējums (kritērijs 12). Kā pietiekamu apliecinājumu ieviestajām sistēmām saprotot:1. kvalitātes pārvaldības sistēmai – standartu LVS EN ISO 9001:2015 “Kvalitātes pārvaldības sistēmas”,
2. vides pārvaldības sistēmai – standartu LVS EN ISO 14001:2015,
3. darba drošības un arodveselības pārvaldības sistēmai – standartu ISO 45001 vai OHSAS 18001

vai tām ekvivalentas kvalitātes nodrošināšanas sistēmas, kuru pamatā ir attiecīgo Eiropas standartu sērijas, ko apstiprinājušas akreditētas struktūras.Uzņēmuma pieredzi būvniecībā (kritērijs 3) nosaka, aprēķinot būvuzņēmuma reģistrācijas periodu Būvkomersantu reģistrā, ņemot vērā (summējot) tikai to periodu, kad būvkomersants ir aktīvs (reģistrācija nav apturēta). Konkrētas klases robežvērtību nosaka periodu no trīs līdz 10 gadiem (neieskaitot) sadalot piecos vienādos periodos. Robežvērtību atveidošanai noteikumu tekstā lietoti pilni kalendārie gadi un mēneši. Aprēķinot lieto decimāldaļskaitli līdz divām zīmēm aiz komata. Tāpat kā vērtējot piedāvājumu publiskajos iepirkumos, arī kvalificējot uzņēmumu nepieciešams zināms datu apjoms jeb apliecinājums par pretendenta profesionālajām, finansiāli ekonomiskajiem rādītājiem un uzņēmuma ilgtspēju. Lai gūtu apliecinājumu tam, ka uzņēmuma šādas spējas piemīt un paļāvību, ka pretendents tās saglabās, publiskā iepirkuma pasūtītājs pārliecinās, ka uzņēmumam noteiktas spējas piemitušas arī iepriekš (trīs līdz piecu gadu periodā). Lai nodrošinātu atbilstošu nozarei un saimnieciskajai darbībai būtisko uzņēmuma darbības rādītāju ilgtermiņa stabilitātes vērtēšanu, klasifikācijas sistēma ietver vairākus klasifikācijas veidus: 1. **klasifikāciju vispārējā kārtībā** – automātisku kvalificēšanu nesaņemot būvkomersanta iesniegumu, ko reizi gadā veic būvuzņēmumiem, par kuriem Būvkomersantu reģistrā pieejami dati par trim pilniem to darbības gadiem,
2. **pagaidu klasifikāciju** – pamatojoties uz būvuzņēmuma iesniegumu un gadījumā, ja Būvkomersantu reģistrā ir dati par vismaz vienu pilnu uzņēmuma darbības gadu,
3. **vienreizēju klasifikāciju** – pamatojoties uz ārvalstu komersanta iesniegumu un gadījumā, kad šis komersants nav reģistrēts Būvkomersantu reģistrā, bet sniedz pierādījumus par darbību iepriekšējo trīs gadu periodā,

Attiecīgi klasifikācijas sistēma aptver visus būvuzņēmumus, par kuriem Būvkomersantu reģistrā pieejami dati par vismaz vienu pilnu darbības gadu, kā arī ārvalstu komersantus. Ņemot vērā kvalifikāciju noteicošo faktoru iespējamo dinamiku, uzņēmējdarbībai raksturīgos procesus un iepērkamo būvdarbu specifiku, klasifikācijas sistēmā ietverti šādi klasifikācijas veidi:1. **atkārtota klasifikācija** – pamatojoties uz tāda uzņēmuma iesniegumu, kurš iepriekš ticis klasificēts un lēmums par tā klasifikāciju ir spēkā esošs, bet lēmuma darbības periodā notikušas izmaiņas klasifikācijai būtiskajos rādītājos,
2. **klasifikācijas nodošana** – pamatojoties uz reorganizēta (sadalīta) komersanta iesniegumu gadījumā, kad visi tā dalībnieki piekrīt, ka klasifikācijai būtiskie resursi un kompetences pāriet nodalītajam būvuzņēmumam.
3. **piegādātāju apvienību klasifikācija** – pamatojoties uz klasificētu būvuzņēmumu iesniegumiem un gadījumā, kad saimniecisku apsvērumu dēļ un atbilstoši iepirkuma priekšmetam uzņēmumi vēlas apvienot resursus, lai sasniegtu augstāku profesionālo vai finansiāli ekonomisko spēju līmeni.

Zolitūdes traģēdijas parlamentārās izmeklēšanas komisija gala ziņojuma projektā norāda uz nepieciešamību ieviest praksē jaunā publisko iepirkumu regulējuma prasību palielināt pasūtītāju pienākumu izanalizēt pretendenta atbilstību (Zolitūdes traģēdijas parlamentārās izmeklēšanas komisijas galaziņojuma projekts uz 08.10.2015., 48.-49.lpp.). Vienlaikus komisija norādījusi uz risku, ka “*šie grozījumi pagarinās piedāvājumu pārbaudes laiku, palielinās korupcijas riskus un administratīvo slogu gan pretendentiem, gan pašvaldību iepirkumu Komisijām”*. Būvkomersantu klasifikācija mazina komisijas minēto risku, jo konkrētu pretendenta atlases kritēriju atbilstība tiek noteikta vienotā kvalifikācijas procesā. Nodrošināt neatbilstošu pretendentu izslēgšanu direktīvas par publisko iepirkumu izpratnē (direktīvas 2014/24/ES 57.pants) joprojām būs pasūtītāja kompetencē, bet klasificējot tiks ņemts vērā arī tas, vai pretendents izdarījis profesionālās darbības pārkāpumus. Atbilstoši Būvniecības likuma Pārejas noteikumu 8. punktam, klasifikācija kā priekšnoteikums pretendēšanai uz publisko būvdarbu veikšanu piemērojams ar dienu, kad stājas spēkā attiecīgi grozījumi publisko iepirkumu nacionālajā regulējumā. Paredzot sasaisti starp publisko iepirku regulējumu un būvkomersantu klasifikāciju, jāņem vērā klasifikācijas sistēmas apjomīgums un nepieciešamību tehnoloģiski nodrošināt datu apmaiņu ar institūcijām. Attiecīgi noteikumu projektā termiņš pirmajai klasifikācijai vispārējā kārtībā noteikts 2017. gada 1. maijā. Savukārt sniedzot atzinumu par likumprojektiem Publisko iepirkumu likums (VSS-1231) un Sabiedrisko pakalpojumu publisko iepirkumu likums (VSS-1323), Ekonomikas ministrija izteikusi iebildumu par nepieciešamību likumprojektus sasaistīt ar klasifikācijas prasību būvuzņēmumam, tā profesionālajām kompetencēm, pieredzei un minimālajai kvalifikācijas klasei. Atbilstoši būvniecības regulējumam prasība attieksies uz tādu būvdarbu iepirkumiem, kam nepieciešami būvvalžu saskaņojuma dokumenti (t.i. būvatļauja, paskaidrojuma raksts vai apliecinājuma karte). Pēc tam, kad tiks pabeigta klasifikācijas sistēmas funkcionalitātes IKT risinājumu pielāgošana, ziņas par būvuzņēmumu klasifikāciju tiks ietvertas Būvniecības informācijas sistēmā, Būvkomersantu reģistrā. Klasifikācijas sistēma tiks nodrošināta elektroniskā vidē, veicinot e-pārvaldes instrumentu lietošanu. Ņemot vērā Administratīvā procesa likuma 56.panta pirmās daļas regulējumu, gadījumā, ja elektroniskais pakalpojums būvuzņēmumam nav pieejams, tas var iesniegt iesniegumu arī citos šajā likumā paredzētajos veidos.Dati par būvuzņēmuma pieredzi darbības sfērās būvdarbu veikšanā būvju grupās un būvju veidos, kas automātiski tiks iekļauti lēmuma par klasifikāciju sastāvā sākot ar 2019. gada 30. aprīli, tiks iegūti no ierakstiem Iepriekšējos paziņojumos par būvdarbu veikšanu un elektroniskajos būvdarbu žurnālos. Šie dokumenti tiks uzturēti BIS, kā to nosaka Ministru kabineta 2015. gada 14. augusta noteikumi Nr. 438 “Būvniecības informācijas sistēmas noteikumi” (13. un 21. pants).  |
| 3. | Projekta izstrādē iesaistītās institūcijas | Būvkomersantu klasifikācijas konceptuāli risinājuma varianti izskatīti Latvijas Būvniecības padomes (turpmāk – padome) 2015. gada 17. augusta sēdē, kuras ietvaros tika nolemts izveidot darba grupu klasifikācijas kritēriju izvērtēšanai un robežvērtību noteikšanai.Darba grupā piedalījās pārstāvji no: * biedrības “Būvniecības attīstības stratēģiskā partnerība” (BASP),
* biedrības “Latvijas Enerģētiķu un Energobūvnieku asociācija” (LEEA),
* biedrības “Latvijas Ilgtspējīgas būvniecības padomes” (IBP),
* biedrības “Latvijas Tirdzniecības un Rūpniecības kamera” (LTRK);
* biedrības “Latvijas Būvnieku asociācija” (LBA).
 |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš būvkomersants, kas pretendē uz būvdarbu veikšanu Būvniecības likuma 23.panta 1 daļas izpratnē; jebkurš pasūtītājs, kurš izsludinājis iepirkumu par būvdarbu līguma, kura finansējumam tiks izmantoti publisko tiesību juridiskās personas līdzekļi Eiropas Savienības politiku instrumentu vai citas ārvalstu finanšu palīdzības līdzekļi, piešķiršanu, kā arī iestādes, kuras ir iesaistītas šajā procesā, t.sk. Iepirkumu uzraudzības birojs, Finanšu ministrija un iestādes, ar kurām jānodrošina datu apmaiņa: Valsts ieņēmumu dienests, Uzņēmumu reģistrs, pašvaldību Būvvaldes, Būvniecības Valsts kontroles birojs, Iekšlietu ministrija un Ekonomikas ministrija kā Būvkomersantu reģistru un Būvniecības informācijas sistēmu nodrošinoša iestāde.Būvkomersantu reģistrā reģistrēts aptuveni 2300 uzņēmumu (skaits ir pastāvīgi mainīgs), kas atbilst vispārējā kārtībā kvalificējama būvuzņēmuma kritērijiem. Tomēr, tā kā klasifikācijas sistēma ir atvērta, uzņēmumu skaits, kas var izteikt vēlmi klasificēties, lai pretendētu uz būvdarbu līgumu Būvniecības likuma 23.panta pirmās daļas izpratnē, ir lielāks. Ietekmi uz pārējo sabiedrības grupu aptuveno skaitlisko lielumu nav iespējams noteikt. |
| 2. | Tiesiskā regulējuma ietekme uz tautsaimniecību un administratīvo slogu | Noteikumi ir instruments uzņēmējdarbības vides sakārtošanai būvniecības jomā, publiskā finansējuma būvdarbu iepirkumiem iesniegto apliecinājumu izvērtēšanas procesa termiņu mazināšanai un administratīvā sloga atvieglošanai būvuzņēmumiem, kas piedalās iepirkumā, nosakot atbilstību klasei un profesionālās darbības kompetencēm (informāciju paredzēts iekļaut klasifikācijas lēmuma sastāvā), kā pretendenta atbilstības apliecinājumu konkrētām profesionālās atbilstības prasībām iepirkumā.Sistēmas funkcionalitāte paredz elektronisku datu apmaiņu starp valsts un pašvaldības iestādēm – Ekonomikas ministrijas uzturēto Būvkomersantu reģistru, kas iekļauts Būvniecības informācijas sistēmā, Iekšlietu ministrijas Informācijas centra uzturēto esošo Sodu reģistru un Finanšu ministrijas pārraudzītā Valsts ieņēmumu dienesta un Uzņēmumu reģistra uzturētajiem reģistriem, kā arī ar pašvaldību Būvvaldēm. Nepieciešamas nodrošināt ziņu apmaiņu ar Sodu reģistru, izstrādāt jaunu saskarni ar Valsts ieņēmumu dienesta reģistriem, kā arī, lai tehniski nodrošinātu datu apmaiņas un apstrādes procesu ar minētajiem reģistriem, nepieciešams veikt BIS dokumenta datu modeļa, formu un procedūru papildināšanu. Kā arī jāpielāgo esošais Būvniecības informācijas sistēmas IT risinājums atsevišķu Uzņēmumu reģistra datu izmantošanai klasifikācijas vajadzībām.Pēc sistēmas funkcionalitātes nodrošināšanas pilnā apmērā administratīvo pienākumu apjoms būtiski samazināsies. Turpmāk klasifikācijas iestādei (Ekonomikas ministrija) jānodrošina lēmumu pieņemšana vispārējā klasifikācijas procesā un pēc būvuzņēmuma iesnieguma, gadījumos, kad uzņēmums neatbilst vispārējās klasificēšanas nosacījumiem.Būvuzņēmumu klasifikācija būs e-pārvaldes risinājums. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2016. gadu | izmaiņas, salīdzinot ar 2016. gadu | izmaiņas, salīdzinot ar 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Klasifikācijas sistēmas funkcionalitāte IKT risinājumu izstrādes periodā līdz 2017.gada 1.maijam, kad jāveic pirmā klasifikācija vispārējā kārtībā, tiks nodrošināta Būvniecības informācijas sistēmas uzturēšanas līguma un tam piešķirto valsts budžeta līdzekļu ietvaros. Ņemot vērā līdzšinējās Būvniecības informācijas sistēmas izstrādes un pielāgošanas izmaksas, aprēķināts, ka noteikumu projekta ieviešanai nepieciešamas 487 cilvēkdienas. 1 cilvēkdienas izmaksas ir 280 *euro*, neieskaitot PVN). Neto izdevumi: 487 x 280 *euro* = 136 360 *euro*PVN 21%: 28 635,60 *euro*Bruto izdevumi: 164 995,60 *euro*Nepieciešamie izdevumi 164 995,60 *euro* apmērā, tai skaitā saskarņu izstrādei ar Iekšlietu ministrijas Informācijas centra Sodu reģistru un Valsts ieņēmumu dienesta reģistriem tiks segti Būvniecības informācijas sistēmas uzturēšanas līguma un tam piešķirto valsts budžeta līdzekļu ietvaros.Provizoriskie aprēķini par Būvniecības informācijas sistēmas uzturēšanai nepieciešamo finansējumu ir sniegti Ministru kabineta 2015.gada 28.jūlija noteikumu Nr.438 "Būvniecības informācijas sistēmas noteikumi" anotācijā. Kad Būvniecības informācijas sistēmas izveide (ERAF projekts) būs pilnībā pabeigta un par to tiks veikts galīgā norēķina maksājums, Ekonomikas ministrija lūgs līdzekļu pārdali no likuma “Par valsts budžetu 2016.gadam” budžeta resora “74.Gadskārtējā valsts budžeta izpildes procesā pārdalāmais finansējums” programmas “01.00.00 Apropriācijas rezerve””, lai nodrošinātu pabeigtā ERAF līdzfinansētā projekta uzturēšanu.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību akta projekti | Publisko iepirkumu likuma projekts – jāparedz klasifikācijas apliecinājuma iekļaušana kvalifikācijas un pieredzes prasību apliecinājuma regulējumā būvdarbu iepirkumiem.MK 25.02.2014. Būvkomersantu reģistrācijas noteikumi Nr. 116 jāparedz klasifikācijai nepieciešamo ziņu iekļaušana būvkomersantu reģistrā.MK 28.07.2015. Būvniecības informācijas sistēmas noteikumos Nr. 483 jāparedz klasifikācijai nepieciešamo ziņu iekļaušana Būvniecības informācijas sistēmā. |
| 2. | Atbildīgā institūcija | Ekonomikas ministrija, Finanšu ministrija |
|   |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | nosūtīts izskatīšanai Latvijas Būvniecības padomei Noteikumu projekts sabiedrībai publiski ir pieejams Ekonomikas ministrijas mājās lapā internetā, kā arī pēc izsludināšanas Valsts sekretāra sanāksmē būs pieejams Ministru kabineta mājās lapā internetā. |
| 2. | Sabiedrības līdzdalība projekta izstrādē | Administratīvā akta projekta redakcijas izskatītas divās Latvijas Būvniecības padomes sēdēs. Padomē pārstāvētas 16 nozares organizācijas, kā arī Izglītības un zinātnes, Vides aizsardzības reģionālās attīstības un Satiksmes ministriju pārstāvji. Darbam pie noteikumu izstrādes Latvijas Būvniecības padomes izveidoja darba grupa. |
| 3. | Sabiedrības līdzdalības rezultāti | Latvijas Būvniecības padomes izveidotā darba grupa kopumā atbalsta šādu noteikumu nepieciešamību. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Finanšu ministrija, Valsts ieņēmumu dienests, Iekšlietu ministrija, pašvaldību Būvvaldes, Uzņēmumu reģistrs Būvniecības valsts kontroles birojs, Valsts Darba inspekcija, Valsts vides dienests un reģionālās vides pārvaldes.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Anotācijas V sadaļa – projekts šo jomu neskar.

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretāra

pienākumu izpildītājs,

valsts sekretāra vietnieks R. Aleksejenko

01.04.2016 09:24

2786

B.Ķirule-Vīksne

67013051, Brigita.Kirule-Viksne@em.gov.lv